CELEX: 52018PC0574
Language: da
Date: 2018-08-06
Title: Forslag til RÅDETS AFGØRELSE om den holdning, der skal indtages på vegne af Den Europæiske Union i ØPA-Udvalget, som er nedsat ved den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side, vedrørende Republikken Kroatiens tiltrædelse af Den Europæiske Union

EUROPA-KOMMISSIONEN
            Bruxelles, den 6.8.2018
            COM(2018) 574 final
            2018/0303(NLE)
            Forslag til
            RÅDETS AFGØRELSE
            om den holdning, der skal indtages på vegne af Den Europæiske Union i ØPA-Udvalget, som er nedsat ved den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side, vedrørende Republikken Kroatiens tiltrædelse af Den Europæiske Union
            
               
         
         
            
               BEGRUNDELSE
            
            
               1.FORSLAGETS GENSTAND
            
            
               
                  Dette forslag vedrører en afgørelse om fastlæggelse af den holdning der skal indtages på vegne af Den Europæiske Union ("Unionen") i ØPA-Udvalget, som er nedsat ved den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side (i det følgende benævnt "aftalen") 
                     1
                  , med henblik på ØPA-Udvalgets vedtagelse af en afgørelse vedrørende Republikken Kroatiens tiltrædelse af Den Europæiske Union.
               
               
                  2.
                        BAGGRUND FOR FORSLAGET
               
               
                  2.1.
                        Den foreløbige økonomiske partnerskabsaftale EU-Centralafrika
               
               
                  Aftalen har til formål at opstille en foreløbig ramme for en regional økonomisk partnerskabsaftale i overensstemmelse med Cotonouaftalen. Parten Centralafrika har indtil nu bestået af Republikken Cameroun. Aftalen har fundet midlertidig anvendelse siden den 4. august 2014.
               
               
                  2.2.
                        ØPA-Udvalget
               
               
                  ØPA-Udvalget er aftalens fælles institutionelle organ. I henhold til aftalens artikel 92 er ØPA-Udvalget ansvarligt for forvaltningen af alle de områder, der er omfattet af aftalen, og for udførelsen af alle de opgaver, der er nævnt heri. ØPA-udvalget træffer sine beslutninger ved konsensus. ØPA-Udvalgets funktionsmåde er beskrevet i dets forretningsorden
                     2
                  . 
               
               
                  2.3.
                        Den retsakt, som ØPA-Udvalget påtænker at vedtage
               
               
                  Under sit fjerde møde den [dato] skal ØPA-Udvalget vedtage en afgørelse vedrørende Republikken Kroatiens tiltrædelse af Den Europæiske Union (i det følgende benævnt "den påtænkte retsakt"). 
               
               
                  I henhold til aftalens artikel 102 kan ØPA-Udvalget træffe afgørelse om eventuelle tilpasnings- eller overgangsforanstaltninger, der måtte være nødvendige i forbindelse med nye medlemsstaters tiltrædelse af Unionen. 
               
               
                  Den påtænkte retsakt har til formål at foretage de ændringer af aftalen, der er blevet nødvendige som følge af Republikken Kroatiens tiltrædelse af Unionen.
               
               
                  Den påtænkte retsakt bliver bindende for parterne i overensstemmelse med aftalens artikel 102, stk. 3, i henhold til hvilken: "Parterne undersøger virkningerne af nye EU-medlemsstaters tiltrædelse for denne aftale. ØPA-Udvalget kan træffe afgørelse om overgangsforanstaltninger eller nødvendige ændringer."
               
               
                  3.
                        DEN HOLDNING, DER SKAL INDTAGES PÅ UNIONENS VEGNE
               
               
                  Republikken Kroatien tiltrådte Unionen den 1. juli 2013 og deponerede den 8. november 2017 sin tiltrædelsesakt til aftalen hos Generalsekretariatet for Rådet for Den Europæiske Union. I henhold til tiltrædelsesbestemmelsen i aftalens artikel 102, stk. 2, tiltræder Kroatien "automatisk" aftalen ved at deponere en tiltrædelsesakt. Med hensyn til senere ændringer, der måtte være nødvendige som følge af tiltrædelsen, træffer ØPA-Udvalget afgørelse i henhold til tiltrædelsesbestemmelsen.
               
               
                  Unionen bør derfor fastlægge den holdning der skal indtages for så vidt angår den retsakt, som ØPA-Udvalget påtænker at vedtage i forbindelse med Republikken Kroatiens tiltrædelse af aftalen.
               
               
                  Dette udkast til rådsafgørelse indeholder som bilag et udkast til en afgørelse, som ØPA-Udvalget skal træffe. 
               
               
                  Aftalen gælder dels for de områder, hvor traktaten om Den Europæiske Unions funktionsmåde ("TEUF") finder anvendelse, og på de betingelser, der er fastsat i denne traktat, dels for de undertegnende centralafrikanske landes (Camerouns) område.
               
               
                  4.
                        Retsgrundlag
               
            
         
         
            
               
                  4.1.
                        Proceduremæssigt retsgrundlag
               
               
                  4.1.1.
                        Principper
               
               
                  I henhold til artikel 218, stk. 9, i TEUF skal der vedtages afgørelser om fastlæggelse af, "hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
               
               
                  "Retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. De omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                     3
                  .
               
               
                  4.1.2.
                        Anvendelse på den foreliggende sag
               
               
                  ØPA-Udvalget er et organ, der er nedsat ved aftalen.
               
               
                  I henhold til aftalens artikel 102 om nye medlemsstaters tiltrædelse af Unionen kan ØPA-Udvalget vedtage overgangsforanstaltninger eller ændringer, der måtte være nødvendige for aftalen i tilfælde af en ny tiltrædelse af Unionen.
               
               
                  Den retsakt, som ØPA-Udvalget skal vedtage, er en retsakt, der har retsvirkninger. Den påtænkte retsakt bliver bindende i henhold til folkeretten i overensstemmelse med aftalens artikel 102, da den medfører ændringer af en international aftale, der allerede er bindende for Unionen.
               
               
                  Den påtænkte retsakt hverken supplerer eller ændrer den institutionelle ramme for aftalen.
               
               
                  Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
               
               
                  4.2.
                        Materielt retsgrundlag
               
               
                  4.2.1.
                        Principper
               
               
                  Det materielle retsgrundlag for en afgørelse i henhold til artikel 218, stk. 9, i TEUF afhænger hovedsageligt af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, skal afgørelsen, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger.
               
               
                  4.2.2.
                        Anvendelse på den foreliggende sag
               
               
                  Den påtænkte retsakts formål og indhold vedrører handel og spørgsmål vedrørende handel. Det materielle retsgrundlag for forslaget til afgørelse er derfor artikel 207 i TEUF.
               
               
                  4.3.
                        Konklusion
               
               
                  Retsgrundlaget for nærværende rådsafgørelse er artikel 207 sammenholdt med artikel 218, stk. 9, i TEUF.
               
               
                  5.
                        OFFENTLIGGØRELSE AF DEN PÅTÆNKTE RETSAKT
               
            
            
               Da aftalen vil blive ændret ved ØPA-Udvalgets afgørelse, vil denne blive offentliggjort i Den Europæiske Unions Tidende, når den er blevet vedtaget.
            
            
               2018/0303 (NLE)
            
         
         
            
               Forslag til
            
            
               RÅDETS AFGØRELSE
            
            
               om den holdning, der skal indtages på vegne af Den Europæiske Union i ØPA-Udvalget, som er nedsat ved den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side, vedrørende Republikken Kroatiens tiltrædelse af Den Europæiske Union
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde ("TEUF"), særlig artikel 207 og artikel 218, stk. 9,
            
            
               under henvisning til den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side ("aftalen")
                  4
               ,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Aftalen blev indgået på vegne af Den Europæiske Union ("Unionen") ved afgørelse 2009/152/EF
                  5
                og har fundet midlertidig anvendelse siden den 4. august 2014.
            
            
               (2)Traktaten om Republikken Kroatiens tiltrædelse af Unionen blev undertegnet den 9. december 2011 og trådte i kraft den 1. juli 2013.
            
            
               (3)Republikken Kroatien tiltrådte aftalen den 8. november 2017 ved at deponere sin tiltrædelsesakt.
            
            
               (4)I henhold til aftalens artikel 102 kan ØPA-Udvalget træffe afgørelse om eventuelle tilpasningsforanstaltninger, der måtte være nødvendige som følge af nye medlemsstaters tiltrædelse af Unionen.
            
            
               (5)ØPA-Udvalget skal under sit årlige måde af [dato] vedtage afgørelsen, der vedrører de tilpasningsforanstaltninger, der er nødvendige vedrørende Republikken Kroatiens tiltrædelse af Unionen.
            
            
               (6)Den holdning, der skal indtages på Unionens vegne i ØPA-Udvalget vedrørende Republikken Kroatiens tiltrædelse af Unionen, bør fastlægges —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne under det årlige måde den [dato] i ØPA-Udvalget, som er nedsat ved aftalen, vedrørende Republikken Kroatiens tiltrædelse af Unionen, er baseret på det udkast til afgørelse, der er knyttet som bilag til nærværende afgørelse.
            
            
               Artikel 2
            
            
               ØPA-Udvalgets afgørelse offentliggøres efter vedtagelsen i Den Europæiske Unions Tidende.
            
            
               Artikel 3
            
         
         
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 57 af 28.2.2009, s. 2.
               
               
                  
                     (2)
                  
                        EUT L 17 af 21.1.2017, s. 46.
               
               
                  
                     (3)
                  
                        Domstolens dom af 7. oktober 2014, Tyskland mod Rådet, C-399/12, ECLI: EU: C: 2014: 2258, præmis 61-64.
               
               
                  
                     (4)
                  
                        EUT L 57 af 28.2.2009, s. 2.
               
               
                  
                     (5)
                  
                        EUT L 57 af 28.2.2009, s. 1.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den6.8.2018
            COM(2018) 574 final
            BILAG
            til
            FORSLAG TIL RÅDETS AFGØRELSE
            om den holdning, der skal indtages på vegne af Den Europæiske Union i ØPA-Udvalget, som er nedsat ved den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side, vedrørende Republikken Kroatiens tiltrædelse af Den Europæiske Union
            
               
         
         
            
               VEDLAGT DOKUMENT
            
            
               Udkast til 
            
            
               AFGØRELSE Nr. …/2018 TRUFFET AF ØPA-UDVALGET
            
            
               der er nedsat i henhold til den foreløbige aftale med henblik på indgåelse af en økonomisk partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side
            
            
               den [dato] 
            
            
               vedrørende Republikken Kroatiens tiltrædelse af Den Europæiske Union 
            
            
               ØPA-UDVALGET HAR —
            
            
               under henvisning til den foreløbige aftale med henblik på indgåelse af en økonomisk partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side ("aftalen"), der blev undertegnet i Bruxelles den 15. januar 2009, og som har fundet midlertidig anvendelse siden 4. august 2014, særlig artikel 100, 102 og 107,
            
            
               under henvisning til traktaten om Republikken Kroatiens tiltrædelse af Den Europæiske Union ("Unionen") og tiltrædelsesakten til aftalen, der er deponeret af Republikken Kroatien den 8. november 2017, og
            
            
               ud fra følgende betragtninger:
            
            
               (1)I henhold til vilkårene i aftalen og i denne afgørelse består parten Centralafrika af Republikken Cameroun.
            
            
               (2)Aftalen gælder dels for de områder, hvor traktaten om Den Europæiske Unions funktionsmåde ("TEUF") finder anvendelse, og på de betingelser, der er fastsat i denne traktat, dels for Republikken Camerouns område.
            
            
               (3)I henhold til aftalens artikel 102, stk. 3, kan ØPA-Udvalget træffe afgørelse om eventuelle ændringer, som måtte være nødvendige som følge af nye medlemsstaters tiltrædelse af Unionen —
            
            
               VEDTAGET DENNE AFGØRELSE:
            
            
               Artikel 1
            
            
               Republikken Kroatien godkender og noterer sig som part i aftalen på samme måde som Unionens øvrige medlemsstater teksten til aftalen såvel som de bilag, protokoller og erklæringer, der er knyttet dertil.
            
            
               Artikel 2
            
            
               I aftalen foretages følgende ændringer: Artikel 107 affattes således:
            
            
               "Artikel 107
            
         
         
            
               Autentiske udgaver
            
            
               Denne aftale er udfærdiget i to eksemplarer på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk, idet hver af disse tekster har samme gyldighed. "
            
            
               Artikel 3
            
            
               Unionen fremsender den kroatiske udgave af aftalen til Republikken Cameroun.
            
            
               Artikel 4
            
            
               Aftalens bestemmelser finder anvendelse på varer, som eksporteres enten fra Republikken Cameroun til Republikken Kroatien eller fra Republikken Kroatien til Republikken Cameroun, der overholder de oprindelsesregler, der er gældende på parternes område, og som den 4. august 2014 var under transport eller midlertidigt oplagt, i et toldlager eller i en frizone i Republikken Cameroun eller Republikken Kroatien.
            
            
               Der indrømmes præferencebehandling i de tilfælde, der er omhandlet i stk. 1, forudsat at toldmyndighederne i importlandet senest fire måneder efter datoen for nærværende afgørelses ikrafttrædelse forelægges et oprindelsesbevis, som toldmyndighederne i eksportlandet har udstedt efterfølgende.
            
            
               Artikel 5
            
            
               Republikken Cameroun forpligter sig til ikke at fremsætte krav eller anmodninger, til ikke at gøre indsigelser og til ikke at ændre eller tilbagekalde indrømmelser i henhold til artikel XXIV.6 og XXVIII i den almindelige overenskomst om told og udenrigshandel ("GATT") fra 1994 eller artikel XXI i den almindelige overenskomst om handel med tjenesteydelser ("GATS") i forbindelse med Republikken Kroatiens tiltrædelse af Den Europæiske Union.
            
            
               Artikel 6 
            
            
               Denne afgørelse træder i kraft på datoen for undertegnelsen.
            
            
               Dog anvendes artikel 3 og 4 fra den 4. august 2014.
            
            
               Udfærdiget i xxx, den [...].
            
            
                     
                        På Republikken Camerouns vegne 
                     
                  
                  
                     
                        På Den Europæiske Unions vegne